Vrou se troeteldier-aap uitgesit | Maroela Media
Annie Paulsen, 'n vrou van die Wes-Kaap, is erg ontsteld nadat 'n aap, wat sy as 'n troeteldier aangehou het, uitgesit is in plaas daarvan om na 'n rehabilitasiesentrum gestuur te word.
Die Cape Times het Donderdag berig Paulsen het die aap by studente gekry, wat dit as 'n weesbaba naby Bonnievale gevind het.
Sy het die aap vir 'n ruk lank aangehou, waarna sy gereël het dat die aap na die Riverside-rehabilitasiesentrum in Limpopo gestuur word. Sy het die aap na die DBV geneem om te reël dat die dier oorgeplaas word. Toe sy egter later die DBV skakel om te hoor hoe dit met die oorplasing gegaan het, moes sy tot haar ontsteltenis hoor dat die dier van kant gemaak is.
Brett Glasby, van die Kaap van Goeie Hoop se DBV, het aan die Cape Times gesê die aap, wat 'n doek gedra en fopspeen gesuig het, was "te gewoond" aan mense.
CapeNature, die provinsiale omgewingsbestuurliggaam, het glo opdrag gegee dat die aap nie uit die provinsie mag uitbeweeg nie, en het glo aangedring daarop dat die dier uitgesit moet word.
"Dit was duidelik dat die aap te veel menslike kwaliteite aangeleer het, en dat dit onmoontlik sou wees om dit in 'n gesonde natuurlike omgewing los te laat," het Liesl Brink, CapeNature se woordvoerder, aan die koerant gesê.
Die ape word maklik 'n plaag! Soos katte. Hulle kan oral inklim en oral bykom. Dan is hulle nog slim ook. Ek stem saam met DBV dat so aap beter daaraan toe is as hy uitgesit word.
Op die foto lyk dit soos 'n bobbejaan, nie 'n aap. Wat sou dit dan nou wees? Daar is nogal groot verskille tussen 'n aap en bobbejaan. Ek stem saam, dis baie dwaas om die diere in jou huis groot te maak soos 'n mens. Die arme dier weet nie wat hy/sy uiteindelik is, met instinkte soos 'n dier maar verwagtinge soos 'n mens. Ongelukkig vier die selfsug van die mens hoogty in die dier en die veg vir oorlewing van die dier die strekste instink. Dit is dan gevaarlik om die dier tussen mense te he. Jammer tannie, dis… Lees meer »
Dit is verseker 'n BOBEJAANTJIE!!!!! Ek doen diere rehabilitasie en het al baie grootgemaak. Dit was nou dwaas om die arme dingetjie te probeer Limpopo toe stuur. Daar is rehab centres in die Kaap! Dit is presies wat die 'breinlose so called wildbewarings' amptenare doen. Te maklik om hulle net dood te maak. Dit neem 7 jaar om hulle weer te rehabiliteer. Mense wat nog nooit met hulle gewerk het het nie 'n idee wat aangaan. In ons land word die mammas opgevreet deur die evil mense in ons land en dit is hoekom ons dan somtyds die arme wesies… Lees meer »